open-index/open-wikipedia-markdown huggingface dataset:
Justa Holz-Mänttäri

**Justa Holz-Mänttäri** (s. 1936Hampuri) on suomalais-saksalainen käännöstieteilijä, joka tunnetaan erityisesti translatorisen toimintateorian kehittäjänä. Holz-Mänttäri on filosofian tohtori, ja hän on toiminut muun muassa professorina Tampereen yliopistossa sekä saksan kielen kääntäjänä. Hänen kehittämänsä translaatiotoiminnan teorian mukaan kääntämisen prosessiin kuuluvat myös lähdetekstin tekijä, asiakas ja kohdeyleisö. Kääntäjän tehtävänä on tuottaa sellaista kohdekieltä, jonka tavoitteet ovat kaikkien osallisten asettamat. Käännöksen tavoite on viestinvälitys kohdeyleisölle.

## Julkaisuja
*Holz-Mänttäri, Justa 1984. *Translatorisches Handeln. Theorie und Methode.* Helsinki: Suomalainen Tiedeakatemia.’
*Holz-Mänttäri, Justa (toim.) 1988. *Translationstheorie - Grundlagen und Standorte. Studia translatologica.* Ser. A. Vol.1. s. 39-57. Tampere: Tampereen yliopisto.
*Holz-Mänttäri, Justa 1993. Textdesign - verantwortlich und gehirngerecht. Teoksessa Holz-Mänttäri, Justa & Nord, Christiane (toim.): *Traducere navem. Festschrift für Katharina Reiß zum 70. Geburtstag. Studia translatologica.* Ser A. Vol. 3. S. 301-320. Tampere: Tampereen yliopisto.

## Lähteet

## Katso myös
*Translatorinen toiminta
*Käännöstiede
*Kääntäminen
Halotrofinen järvi

**Halotrofinen järvi** on limnologiassa järvi, jonka veden suolapitoisuus eli kivennäisaineiden pitoisuus on suurempi kuin makeanveden järvessä. Normaalisti järven vesi on makeaa, koska sen valuma-alueelta virtaa siihen sade- ja pohjavettä. Halotrofisen järven vesi voi suolaantua monilla eri tavoin ja siihen kehittyy makeasta vedestä poikkeava ekosysteemi, joka riippuu sen suolapitoisuudesta.

## Muodostumistapoja
### Laskujoettomat järvet
Jos järveen vain tulee vettä, mutta sitä poistuu vain haihtumalla, alkaa tulojokien vedessä olevat mineraalit eli suolat rikastua vedessä. Mineraalipitoisuuden kasvaminen voi nostaa suolaisuuden 30 prosenttiin, ennen kuin se kiteytyy järven pohjalle. Tällaiset suolajärvet ovat yleisimpiä vuoristoissa (Umria ja Namtso), alavilla mailla (Mono Lake, Kuollutmeri ja Kaspianmeri) ja aavikoilla (Chott el Djerid).

### Mereen yhteydessä olevat järvet
Suomalaislle tutumpi järvityyppi rannikkojärvi esiintyy Itämeren rannikolla, missä maankohoaminen nostaa maanpintaa merenpintaan nähden ylemmäksi. Silloin lahdet voivat kuroutua suustaa kapeiksi (flada) ja entiseen lahdenpohjukkaan jää umpeunut vesiallas (kluuviflada eli kluuvi). Kluuvifladassa merivesi pääsee toisinaan purkautumaan järveen ja silloin sen suolapitoisuus kasvaa. Se jää Itämeren suolapitoisuutta alhaisemmaksi, jolloin sitä kutsutaan murtovedeksi. Kluuvijärvi on entinen kluuviflada, joka on jäänyt pysyvästi makeavetiseksi, mutta jolla on jäänteenä monia merellisiä kasvi- ja eläinlajeja. Kluuvifladoja ovat esimerkiksi Uudessakaupungissa oleva Ahmasvesi, Virossa olevat Saarenmaan Mullutu-Suurlaht ja Läänemaan Sutlepa meri. Alavilla Tanskan ja Hollannin rannikoilla rannikkojärviä on paljon. Itse asiassa koko Itämeri on murtovetinen järvi, joka on yhteydessä Atlanttiin Tanskan salmien kautta.

### Mineraalipitoinen maaperä
Järvessä voi huolimatta hyvästä läpivirtauksestakin olla suolainen eli mineraalipitoinen vesi. Jos maaperästä liukenee valuma- tai pohjaveteen runsaasti mineraaleja, voivat niiden päätyminen järveen nostaa sen suolapitoisuutta. Näin käy esimerkiksi kalkkikivialueilla, missä pohjasta pulppuavat lähteet nostavat mineraalipitoisuutta. Tällaisia ovat esimerkiksi Viron alkalitrofiset järvet, joita voidaan pitää halotrofisten järvien alatyyppinä.

## Lähteet
Karat

**Karat**  oli venäläinen lentoyhtiö. Se lensi reitti-, tilaus- ja VIP-lentoja Kazanin lentoasemalta ja Moskovan Vnukovon lentoasemalta. Yhtiön palveluksessa oli 320 työntekijää. Se perustettiin vuonna 1993 nimellä Karat Air Company. Se yhdistyi vuonna 2004 Tulpar Aviationin kanssa ja vaihtoi nimensä Karatiksi. Karat lopetti toimintansa vuonna 2007.

## Laivasto
Vuonna 2004 Karatin laivastoon kuului 18 lentokonetta:

* 3 Antonov An-24RV
* 5 Tupolev Tu-134A
* 1 Tupolev Tu-154B
* 1 Jakovlev Jak-40K
* 5 Jakovlev Jak-42
* 3 Jakovlev Jak-42D (1 tilauksessa)

## Lähteet

## Aiheesta muualla
Pendleton Ward

**Pendleton Ward** (s. 8. kesäkuuta 1982) on yhdysvaltalainen animaattori, joka tunnetaan parhaiten suositun animaatiosarjan *[[Seikkailuhetki]]* luojana. Sarjaa esitetään Cartoon Network -kanavalla. Ward on myös luonut animaatioita ''Bravest Warriors'' ja *Thank You*. 

Hän on lapsesta asti ollut kiinnostunut animaatioista äitinsä Bettie Wardin inspiroimana.

## Ura

Ward alkoi julkaista nettisarjakuvaa nimeltään *Bueno the Bear* vuosina 2002–2003 ja poisti ne myöhemmin, koska ne olivat hänen mielestään kamalia. Hän teki myöhemmin lyhytanimaatioita Nicktoonsille ja teki siihen aikaan myös *Seikkailuhetken* pilotin 2007. 

Ward yritti tarjota *Seikkailuhetkeä* Nickelodeonille, mutta he kieltäytyivät ja Cartoon Network otti sarjan omaan ohjelmistoonsa myöhemmin. Nykyään Ward työskentelee *Seikkailuhetki-*elokuvan parissa.
Matti Nummela

**Ari Matti Nummela** (s. 23. helmikuuta 1955 Orimattila) on kilpauransa päättänyt trap-ampuja ja ampumavalmentaja.

Nummela osallistui urallaan kolmiin olympialaisiin olympia-trapissa. Los Angelesissa 1984 hän sijoittui 33:nneksi, Soulissa 1988 kahdeksanneksi ja Barcelonassa 1992 44:nneksi.

Euroopan-mestaruuskilpailuissa hän voitti henkilökohtaisessa kisassa kultaa vuonna 1983 Euroopan ennätyksellä (199/200) ja pronssia vuonna 1992. Joukkuekilpailussa hän oli hopealla vuonna 1978 ja pronssilla 1983.

SM-kilpailuissa Nummela on voittanut neljä kertaa vuosina 1987–1989 ja 2007.

Siviiliammatiltaan Nummela on opistoupseeri. Hän on toiminut vaimonsa Satu Mäkelä-Nummelan valmentajana sekä Suomen Ampumaurheiluliiton haulikon trap-lajien päävalmentajana ja olympiavalmentajana.

## Lähteet
Oskar Sala

**Oskar Sala** (18. heinäkuuta 1910 Greiz, Saksa – 26. helmikuuta 2002 Berliini, Saksa) oli saksalainen säveltäjä ja elektronisen musiikin uranuurtaja. Hän on Trautonium-nimisen elektronisen soittimen edelleenkehittäjä ja soittaja. Hän myös sävelsi soittimelle.

Sala opiskeli pianonsoittoa ja piti ensikonserttinsa 1927 Greizissa. Piano-opintojensa jälkeen hän lähti 1929 Berliiniin opiskelemaan sävellystä Paul Hindemithin johdolla. Hindemith esitteli Salan Friedrich Trautweinille, joka työskenteli Saksan yleisradion testiasemalla uuden elektronisen soittimen parissa. Sala kiinnostui heti soittimesta, jossa oli oudot koskettimet, ja tarjoutui Trautweinille assistentiksi.

He saivat valmiiksi kolme Trautoniumia ja pitivät 30. kesäkuuta 1930 Berliinissä konsertin, jossa Trautwein luennoi ja Sala esitteli uudella soittimella ääninäytteitä. Konsertissa kantaesitettiin Paul Hindemithin teos *7 Triostücke für 3 Trautonien* (7 triokappaletta kolmelle Trautoniumille). Esittäjinä olivat itse Hindemith, Sala ja Rudolf Schmidt.

Trautwein ja Sala kehittivät soitinta edelleen ja onnistuivat muun muassa jäjittelemään vokaaliäänenmuodostusta. Trautoniumista syntyi useita eri malleja: Volkstrautonium 1933, Rundfunktrautonium 1935 ja Konzerttrautonium 1938.

Sodan jälkeen Sala siirtyi itsenäiseksi muusikoksi ja sai vuonna 1952 valmiiksi Mixtur-Trautoniumin, joka on tunnetuin malli. Hän sävelsi soittimelle runsaasti musiikkia ja perusti Berliiniin studion. 

Alfred Hitchcock tapasi Salan ja pyysi tätä luomaan soittimella lintujen ääniä elokuvaansa *[[Linnut_(elokuva)|Linnut]]* (1962).. Sala keskittyi nyt konserttien sijaan elokuvamusiikin luomiseen ja ääniefektien tekemiseen Trautoniumilla ja sai useita huomionosoituksia ja palkintoja.

Soitin oli siirrettäväksi liian suuri, ja kului 30 vuotta ennen kuin Sala vuonna 1988 esiintyi julkisesti, kun se uuden tekniikan ansiosta saatiin kevyemmäksi. Hän konsertoikin sitten lähes kuolemaansa asti..

Oskar Sala kuoli 91-vuotiaana 26. helmikuuta 2002 Berliinissä. 

## Levyt
Albumilla *Elektronische Impressionen* Sala soittaa Mixtur-Trautonium-soittimella omien sävelyksiensä lisäksi Paul Hindemithin Trautonium-sävellyksiä 1930-luvulta. Jukka Mikkola kiittää albumia Soundissa vuonna 1999 sanoin: "Elävää sähköistä ääntä ja elektronisen musiikin kulttuurihistoriaa."

## Lähteet

## Aiheesta muualla
*
Imagination Technologies

**Imagination Technologies** on brittiläinen puolijohteita suunnitteleva ja kehittävä yhtiö. Yhtiön huomattavat teknologiat ovat MIPS-suorittimet ja PowerVR-grafiikkasuorittimet.

Yhtiö perustettiin vuonna 1985 nimellä **VideoLogic**, ja nimi muutettiin vuonna 1999.

Vuonna 2013 yhtiö oli suurin grafiikkasuorittimien toimittaja.

Yhtiön osakekurssi laski merkittävästi vuonna 2017, kun yhtiön suurimman asiakkaan Applen ilmoitettiin suunnittelevan piirinsä jatkossa itse.

Yhtiö on ilmoittanut myynnistään Canyon Bridge -yhtiölle. MIPS-arkkitehtuuri myydään erikseen Tallwood Venture Capital -yhtiölle. MIPS-arkkitehtuuri on myyty uudestaan Wave Computing -yhtiölle vuonna 2018.

Vuonna 2020 yhtiö on kertonut B-sarjan malleista, joita ovat BXE-sarja, autoihin suunnattu BXS-sarja, BXM-sarja sekä BXT-sarja.

## Lähteet
Kotipihan linnut

**Kotipihan linnut** on Matti Alasaarelan kuvateos, jossa hän esittelee perheensä kesämökin pihapiirin lintuja ja niiden käyttäytymistä. Alasaarela on arkkitehti ja harrastanut lintukuvausta pikkupojasta lähtien.

Kaikista linnuista on kuvia, levinneisyyskartta ja esittelyteksti. Lisäksi Alasaarela antaa kokemukseensa perustuvia kuvausvinkkejä. Kirjan lopussa on kuvien tekniset tiedot.

## Arviot
Jan Södersved kiittää Linnut-lehdessä kirjan mainioita tilannekuvia, kuten kuvaa viherpeipon nokkaan takertuvasta talitiaisesta. Myös kuvien toiminnallisuus saa kiitosta, kun usein lintukuvat ovat pönötyskuvia.

Tringa-lehden kirjoittaja William Velmala muistuttaa, että lintuharrastaja pääsee pitkälle jo tarkkailemalla kotipihan lintuja, kuten Alasaarelan kirja osoittaa. Hän kiittää lentokuvia hienoiksi ja toteaa, että ne kuvaavat hauskasti monia lintujen käyttäytymispiirteitä.

## Lähteet

## Aiheesta muualla
* Kotipihan linnut Docendon sivulla
Antti Matomäki

**Antti Seppo Ilmari Matomäki** (12. helmikuuta 1933 Akaa – 29. joulukuuta 2010) oli suomalainen everstiluutnantti, joka toimi muun muassa Rovaniemen Ilmatorjuntapatteriston komentajana.

Matomäen vanhemmat olivat William Matomäki ja Maria Nurisalo. Hänen ensimmäinen puolisonsa vuodesta 1958 oli Marja Kurenmaa (ero 1978) ja toinen vuodesta 1998 Raili Koistinen.

Matomäki tuli ylioppilaaksi Toijalan yhteiskoulusta 1954, Kadettikoulusta hän valmistui 1957 ja Sotakorkeakoulusta 1967. Matomäki työskenteli opetusupseerina Helsingin ilmatorjuntarykmentissä vuodesta 1957 ja Reserviupseerikoulussa 1959–1961. Ilmatorjuntakoulussa hän oli opetusupseeri 1961–1964 ja osastonjohtaja 1964 ja sitten patterinpäällikkö Helsingin ilmatorjuntarykmentissä 1964–1965. Rovaniemen sotilaspiirin esikunnassa Matomäki oli toimistoupseeri vuodesta 1967 ja esikuntapäällikkö vuodesta 1976. Pohjanmaan ilmatorjuntapatteriston–Rovaniemen ilmatorjuntapatteriston patteristoupseeri hän oli vuodesta 1969, Rovaniemen Ilmatorjuntapatteriston komentaja vuodesta 1978 ja Ilmavoimien esikunnan toimistopäällikkö vuonna 1982, jolloin hän myös erosi vakinaisesta palveluksesta.

Matomäki ylennettiin vänrikiksi 1955, luutnantiksi 1958, yliluutnantiksi 1961, kapteeniksi 1963, majuriksi 1969 ja  everstiluutnantiksi 1976.

## Lähteet
Viima (yhtye)

**Viima** on turkulainen vuonna 2005 perustettu progressiivisen rockin yhtye. Vuoden 1998 lopussa perustettu yhtyeen kantamuoto Lost Spectacles muutti nimensä Viimaksi ensimmäisen levyn viimeistelyn yhteydessä.

## Jäsenet
* Hannu Hiltula – laulu, puhallinsoittimet
* Aapo Honkanen – basso
* Risto Pahlama – kosketinsoittimet, laulu
* Mikko Uusi-Oukari – kitarat
* Mikko Väärälä – rummut

### Entiset jäsenet
* Kimmo Lähteenmäki – kosketinsoittimet, rummut
* Päivi Kylmänen – laulu
* Jarmo Kataja – basso
* Eric Marquis – kosketinsoittimet

## Diskografia
* 
* 
* 

## Aiheesta muualla
* http://www.viima.org/
* https://www.facebook.com/viimaband/
Koivistonjärvi (kuivatettu järvi)

**Koivistonjärvi**  on kuivatettu järvi Pirkanmaalla Lempäälän Lastusissa, joka kuuluu Kokemäenjoen vesistössä Vanajaveden–Pyhäjärven alueen Myllyojan valuma-alueeseen. Koivistonjärven vedenpintaa on laskettu ennen 1920-lukua, jolloin se oli merkittynä Tampereenseudun taloudelliseen karttaan peltomaana.

## Historiaa
Vanhassa Kalmbergin kartastossa se on esitetty suurehkona järvenä, joka on vain hieman viereistä Mäyhäjärveä pienempi. Vuoden 1922 Tapmereen seudun taloudellisessa kartassa järvi on jo kuivatettu pelloksi, joten järvenlasku on täytynyt tapahtua jo 1800-luvun puolella. Järven rantaviiva näyttäisi seuraavan lähinnä nykyistä 95 metrin korkeuskäyrää. Myös kuivatusta varten kaivettu kaivanto, jota kutsutaan ”Kraviksi”, alkaa samaisen korkeuskäyrän kohdalla.

## Lähteet
Anchisauria

**Anchisauria** on sukupuuttoon kuollut sauropodomorfisten dinosaurusten kladi joka eli myöhäistriaskaudella ja varhaisjurakaudella. Nimeä Anchisauria käytettiin ensimmäisen kerran Galtonin ja Upchurchin kirjan *The Dinosauria* (2004) toisessa painoksessa. Galton ja Upchurch määritettivät Anchisauriaan kaksi heimoa: Anchisauridae ja Melanorosauridae. Yleisemmät prosauropodit, *[[Plateosaurus]]* ja *[[Massospondylus]]* sijoitettiin sisarryhmään Plateosauria.

Myöhempi tutkimus on osoittanut että *[[Anchisaurus]]* on läheisempää sukua sauropodeille kuin perinteisille prosauropodeille; siispä Anchisauria sisältäisi myös Sauropodan. Yates (2007) sijoittivat *[[Yunnanosaurus|Yunnanosauruksen]]* ja *Anchisauruksen* Anchisauriaan.

## Lähteet

## Aiheesta muualla
* TaxonSearch.org
Agilefant

**Agilefant Oy** on suomalainen ohjelmistoalan yritys, joka on kehittänyt lean-transformaation työkalun organisaatioille. Agilefantin työkalun avulla organisaatiot voivat mm. seurata, missä vaiheessa erilaiset kehityshankkeet ovat. Agilefant sopii myös Scrumiin.

Agilefant sai alkunsa Teknillisen korkeakoulun Ohjelmistoliiketoiminnan ja -tuotannon instituutti SoberIT:n ATMAN-tutkimusprojektissa 2007–2010. Projektissa seitsemän yritystä testasi Tekesin tuella, miten tekemissalkkua tulisi hallita. 

Agilefant kuuluu Prodeko Venturesin ensimmäisiin sijoituskohteisiin. Tekes on tukenut Agilefantin kehitystyötä myös projektin jälkeen, kun ohjelmiston jatkokehitystä varten perustettiin Agilefant Oy.

Agilefant on käytössä mm. Steerillä.

## Katso myös
* Ketterä ohjelmistokehitys

## Lähteet

## Aiheesta muualla
* YLE.FI: YLEX: Päivä tulevaisuudessa: Näin arki toimisi, jos Slush-keksinnöt saadaan käyttöön
Pietarin isku 2017

**Pietarin metron pommi-isku** oli terrori-isku, joka tapahtui 3. huhtikuuta 2017 Pietarin metrossa Sennaja Ploštšadin aseman ja Teknologisen instituutin välillä. Neljätoista ihmistä kuoli, mukaan lukien itse tekijä. Lisäksi yli 50 loukkaantui iskussa.

Venäjän viranomaiset vahvistivat tapahtuman olleen itsemurhaisku. Iskun tekijäksi epäillään 22-vuotiasta kirgisialaissyntyistä miestä, jolla on aiemmin ollut yhteyksiä radikaaliin islamiin. Hän kuului maan uzbekkivähemmistöön.

## Lähteet
John O. Brennan

**John Owen Brennan** (s. 22. syyskuuta 1955 Jersey City, New Jersey, Yhdysvallat) on yhdysvaltalainen poliitikko, joka toimi CIA:n pääjohtajana 2013–2017. Hän on toiminut urallaan myös muun muassa National Counterterrorism Centerin johdossa 2004–2005. Hän opiskeli Texasin yliopistossa, Austinissa.

## Lähteet

## Aiheesta muualla
Ville Aarnivala

**Ville Mikael Aarnivala** (s. 14. kesäkuuta 1996 Nokia) on suomalainen pikajuoksija. Hän edusti urallaan vuodesta 2012 lähtien Tampereen Pyrintöä ja hänen valmentajanaan toimi vuodesta 2014 lähtien Juha Koskela.

Kalevan kisoista Aarnivala on saavuttanut hopeaa 200 metrin juoksussa vuonna 2016. Lisäksi viestijuoksun SM-kisoissa hän on saavuttanut Tampereen Pyrinnön joukkueessa 4 × 400 metrin viestijuoksussa kultaa vuonna 2016, hopeaa vuonna 2017  ja pronssia vuonna 2014. 4 × 100 metrin viestijuoksussa hän sai pronssia vuonna 2017. Sisäratojen SM-kilpailuista hän on saavuttanut 200 metriltä hopeaa (2015) ja pronssia (2016, 2020), 400 metrillä hopeaa (2020) sekä ollut mukana voittamassa kahta kultaa 4 × 300 metrin viestistä (2015, 2016). 4&nbsp;×&nbsp;200&nbsp;metrin viestissä hän sai hopeaa 2018.

Ammatiltaan Ville Aarnivala on lääkäri.

## Lähteet
Viimeinen myyntipäivä (EP)

__NOTOC__
**Viimeinen myyntipäivä** on punkyhtye Kohu-63:n EP-levy, joka julkaistiin vuonna 1991 levymerkillä Stay Free Underground Records.

## Kappaleet
### A-puoli
#
#
#

### B-puoli
#
#

## Kokoonpano
* Lättä – laulu
* Lindström – kitara
* Enqvist – basso
* Poko – rummut

## Aiheesta muualla
* Finnmusic: Kohu-63 – ''Viimeinen myyntipäivä''
* Discogs: Kohu-63 – ''Viimeinen myyntipäivä''
Joulu Libanonissa

**Joulu Libanonissa** on uskonnollinen juhla vain maan kristityille, joita on noin kolmasosa maan väestöstä. Joulua vietetään kuitenkin muissakin uskontokunnissa.

## Juhliminen
Joulua juhlitaan Libanonissa joulupäivänä 25. joulukuuta. Joulu on Libanonissa perhejuhla, jolloin perhe kokoontuu yhteen herkuttelemaan. Libanonilaiseen joulupöytään kuuluu riisillä, pähkinöillä, pinjansiemenillä ja kastanjoilla täytetty kalkkuna. Jälkiruoaksi syödään yleensä jouluhalkoa ja meghlea. Libanonin kristittyjen lisäksi muihin uskontokuntiin kuuluvat saattavat osallistua joulupäivälliselle ja koristella kotinsa jouluisesti. Kristityille joulun kohokohta on jouluyön messu.

## Lähteet

## Aiheesta muualla
Kultainen naamio (antologia)

**Kultainen naamio** on vuonna Boris Hurtan toimittama, vuonna 1993 julkaistu kokoelma suomalaisia kauhunovelleja, jotka pohjautuvat H. P. Lovecraftin luomaan Cthulhu-mytologiaan. Mukana on yhdeksän novellia seitsemältä kirjailijalta. Hurtta on jakanut novellit kahteen ryhmään, "miesten juttuihin" ja "naisten juttuihin", kirjoittajan sukupuolen mukaan. Mukana on myös S. Albert Kivisen esipuhe, jossa esitellään Cthulhu-mytologiaa ja genren keskeisiä kirjailijoita.

## Sisältö

* Sauli Santikko: ”Kultainen naamio”
* Boris Hurtta: ”Myöhempinä aikoina”
* S. Albert Kivinen: ”Maan hönkä”
* J. Kouta: ”Beliar”
* Sauli Santikko: ”Rajamaa”
* Boris Hurtta: ”Tulvavuoksen jumalat”
* Kari Nenonen: ”Ravintola”
* Maarit Verronen: ”Uhrituoksujen viesti”
* Johanna Sinisalo: ”Me vakuutamme sinut”

## Vastaanotto

*[[Aikakone (lehti)|Aikakoneen]]* arviossa Juhani Hinkkanen kehuu *Kultaista naamiota*. Hänestä se on parempi kuin samoihin aikoihin ilmestynyt Lovecraft-kokoelma *[[Varjo menneisyydestä (kokoelma)|Varjo menneisyydestä]]*; siinä missä Lovecraftin novellit ovat vanhentuneet, ovat *Kultaisen naamion* heikoimmatkin novellit laadukkaita. Hinkkanen sanoo kokoelmasta löytyvän sekä Lovecraftin henkisiä perinnetietoisia tarinoita että Cthulhu-mytologiaa modernisoivia novelleja. Hän ei kuitenkaan ymmärrä, miksi kokoelma on jaettu ”miesten ja naisten juttuihin”. Jos tarkoitus on puolustella naiskirjailijoiden mukanaoloa, se on tarpeetonta, sillä Verrosen ja Sinisalon novellit ovat kokoelman parhaat. Kumpikin kirjailija säilyttävää oman äänensä, vaikka kirjoittaakin Cthulhu-perinteeseen nojaavaa tarinaa. Erityisesti Sinisalon ”Me vakuutamme sinut” vakuuttaa todentuntuisuudellaan. Myös Santikon novellit olisivat päteviä ehdokkaita seuraavan Atorox-palkinnon saajaksi. Toisaalta Nenosen ”Ravintolalla” ei ole selkeää yhteyttä Cthulhu-mytologiaan, eikä sen mukanaolo tunnu perustellulta. Hinkkanen myös huomauttaa, että vaikka hän pitääkin Hurtan ”Myöhempinä aikoina” ja Kivisen ”Maan hönkä” -novelleista, ovat ne ”enemmänkin näytteitä sorminäppäryydestä ja Lovecraft-harrastuksesta kuin siitä mihin kirjoittajat omimmillaan pystyisivät”.

## Lähteet
Kultainen naamio

**Kultainen naamio** voi tarkoittaa:

* Kultainen naamio, teatterialan palkinto.
* *[[Kultainen naamio (antologia)|Kultainen naamio]]*, suomalainen kauhunovellikokoelma.
* *[[Kultainen naamio (sarjakuva-albumi)|Kultainen naamio]]*, kahdeksas Piko ja Fantasio -albumi.
Aarnivala

**Aarnivala** on sukunimi, joka on muun muassa seuraavilla suomalaisilla henkilöillä:

* Seppo Aarnivala (1929–2003), kori-, käsi-, pesä-, jalka- ja jääpalloilija
* Terttu Aarnivala (1931–2020), koripalloilija ja koripallovalmentaja
* Ville Aarnivala (s. 1996), pikajuoksija
Kukkia kaamoksesta

__NOTOC__
**Kukkia kaamoksesta** on hardcore punk -yhtye Tryerin toinen studioalbumi. Se julkaistiin 24. lokakuuta 2014 levymerkillä If Society.

## Vastaanotto
Albumi sai hyvän vastaanoton. Soundin Mikko Meriläinen antoi albumille neljä tähteä viidestä. Hän totesi harvan punkyhtyeen pystyvän tekemään Tryerin tasoista musiikkia, ja nosti erityisesti Vesa Ahosen bassonsoiton sekä laulaja Jussi Kaholan ulosannin vaikuttavimmiksi asioiksi. Niin ikään Desibelin Ilkka Valpasvuo antoi albumille neljä tähteä, ja piti sitä tummasävyisyydessään ja kaamos-teemaisuudessaan piristävänä albumina. Imperiumin Jesse Ryhänen piti albumia mielenkiintoisena, ja totesi yhtyeen onnistuneen ”tekemään levyn joka on monipuolinen mutta silti konstailematon, melodinen mutta silti tarpeeksi rankka, hevi mutta kuitenkin punk”.

## Kappaleet
#
#
#
#
#
#
#
#
#
#
#
#

## Kokoonpano
* Jussi Kahola – laulu, kitara
* Tuomas Mikola – kitara, laulu
* Vesa Ahonen – basso, laulu
* Jonne Haapa-aho – rummut

### Vierailevat muusikot
* Samu Oittinen – tamburiini
* Jaakko Pimperi & Teemu Karjalainen – huudot

### Tuotanto
* Jani Riihimäki – äänittäjä, miksaaja
* Samu Oittinen – masteroija
* Ville Angervuori – kansikuva, yhtyekuva

## Arvostelut
* Desibeli.net: 
* Imperiumi.net: 
* Soundi: 

## Lähteet

## Aiheesta muualla
* ''Kukkia kaamoksesta'' @ bandcamp.com
Télé (järvi)

**Télé** on Nigerjoen tulvajärvi Malissa. Se sijaitsee joen vasemmanpuoleisella järvialueella Timbuktun alueen Goundamin piirissä.

Téléjärveä ruokkii kaksi Nigerjoesta lähtevää kanavaa, 65 kilometriä pitkä Kondi ja 105 kilometriä pitkä Tassakane, jotka yhtyvät 20 kilometrin päässä järvestä. Nigerin tulva alkaa yleensä elokuussa ja jatkuu helmikuuhun saakka. Télé kuivuu yleensä toukokuussa, mutta poikkeuksellisina vuosina vesi voi säilyä järvessä vuoden ympäri. Téléjärvestä vesi voi virrata Takarajärveen ja Faguibineen ja sieltä edelleen Gouberiin ja Kamangoon.

Kolmekymmentä kilometriä pitkän Télén keskelle työntyy pohjoisesta hiekkasärkkä. Järven pinta-ala on laajimmillaan 190 neliökilometriä, tilavuus enimmillään 300–350 miljoonaa kuutiometriä ja suurin syvyys viisi metriä.

Järvi sijaitsee Télén ja Goundamin kuntien alueella. Sen rantojen asukkaat ovat songhaita, tuaregeja, belloja, fulbeja ja sorkoja. Songhait harjoittavat etupäässä maanviljelyä, tuaregit ja fulbet karjanhoitoa ja bellat ja sorkot kalastusta. Nigerjoen tulvien heikentyminen ja Téléjärven kuivuminen 1970-luvun alusta lähtien on vaikeuttanut seudun elinkeinoja ja aiheuttanut konflikteja maanviljelijöiden ja karjanhoitajien välillä.

## Lähteet
* 

### Viitteet
Messerschmitt P.1079

**Messerschmitt P.1079** oli saksalaisen Messerschmittin suunnitteluasteelle jäänyt sarja hävittäjälentokoneita. Sarjan koneet olivat yksipaikkaisia, ja ne oli tarkoitus varustaa joko ramjet- tai suihkumoottorilla versiosta riippuen.

## Historia
Messerschmittin Augsburgin osasto alkoi tutkia insinööri Paul Schmidtin suunnittelemien ramjet-moottorien käyttöä lentokoneen voimalaitteena vuonna 1941. Ensimmäisessä projektin puitteissa kehitetyssä koneversiossa suurikokoinen 98 kilonewtonin ramjet-moottori oli tarkoitus asentaa pienen nuolisiiven päälle, nasellityyppisen ohjaamon sijaitsessa siiven ala- ja etupuolella. Version oli tarkoitus toimia vain koelentokoneena, eikä sitä suunniteltu palveluskäyttöön, minkä seurauksena tyyppi varustettiin laskeutumissuksella täyden laskutelinevarustuksen sijaan. Nousukiito olisi tehty pyörällisen vaunun kyydissä, joka irtoaisi koneesta lentoonlähdön yhteydessä. P.1079/1-mallin jälkeen kehitettiin versiot P.1079/2 – P.1079/5 ja P.1079/7. Osassa näistä oli tarkoitus käyttää BMW 3302 -suihkumoottoreita alkuperäisen ramjet-moottorin sijasta. P.1079/13b -malli poikkesi merkittävästi aiemmin kehitetyistä, sillä se oli tarkoitus varustaa kahdella Schmidtin suunnittelemalla ramjet-moottorilla, jotka olisivat määrittäneet koneen rungon ulkomuodon. Ohjaamo olisi sijoitettu moottorien väliin ja yksittäinen sivuperäsin olisi korvattu kahdella korkeusperäsimen kärjissä sijaitsevalla.

P.1079/15-malli poikkesi jälleen huomattavasti kaikista edeltäjistään, sillä yksimoottorisen koneen suurikokoinen ramjet-moottori olisi kulkenut yläpuolelta pisaraa muistuttaneen rungon keskellä, epäsymmetrisesti sijoitetun ohjaamon ollessa tyyrpuurin puolella moottoriin nähden. Versiossa palattiin perinteiseen peräsinrakenteeseen. P.1079/16 oli /15-version jatkokehitelmä, jossa ohjaamon vastapuolella ollut tyhjä rungon osa poistettiin, jolloin runko muuttui päältä nähtynä puolikasta pisaraa muistuttavaksi. Koneessa siirryttiin jälleen /13b-mallista tuttuihin korkeusperäsimen kärkiin sijoitettuihin kaksoissivuperäsimiin.

P.1079-mallisarjan viimeinen tunnettu konesuunnitelma oli ulkomuodoltaan perinteisempi P.1079/51, jossa ramjet-voimalaite oli sijoitettu rungon alaosaan ohjaamon ja polttoainetankkien sijaitessa sen päällä. Peräsin oli rakenteeltaan perinteinen ja aseituksena oli tarkoitus käyttää kahta runkoon asennettua MG 151/20 -tykkiä.

## Lähteet

## Aiheesta muualla
Triangeli (visailuohjelma)

**Triangeli** oli suomalainen Yle TV2 -kanavalla 1990-luvulla esitetty musiikkiaiheinen tietokilpailuohjelma. Ohjelmaa juonsivat Jussi Raittinen ja Susanna Palin-Airila. Ohjelmassa kolmihenkiset joukkueet kilpailivat toisiaan vastaan musiikkitietämyksestä. Joka jaksossa esiintyi myös musiikkivieraita.
Pyörähdysellipsoidi

**Pyörähdysellipsoidi** on ellipsoidi, joka saadaan pyöräyttämällä ellipsi pääakselinsa ympäri.

Ellipsin pääakselia, jonka ympäri pyörähdys on tehty, kutsutaan pyörähdysellipsoidin pyörähdysakseliksi. Jos ellipsi pyörähtää esimerkiksi x-akselin ympäri, kappaleen poikkileikkaus tasossa yz on ympyrä, jonka säde r = b = c
Srilankantoko

**Srilankantoko** (*Ocyceros gingalensis*) on sarvinokkien heimoon kuuluva lintu. Sitä tavataan Sri Lankassa.

Lajin kannan suuruutta ei ole määritetty mutta sen on ilmoitettu olevan paikallisesti yleinen, ja kanta arvioidaan vakaaksi.

Lajin elinpiiriä ovat erityisesti metsät mutta myös viljelmät ja puutarhat.

## Lähteet

## Aiheesta muualla
* Birdlife.org
Intiantoko

**Intiantoko** (*Ocyceros birostris*) on sarvinokkien heimoon kuuluva lintu. Sitä tavataan seuraavissa maissa: Bangladesh, Intia, Nepal ja Pakistan.

Lajin kannan suuruutta ei ole määritetty, ja se on laajalle levinnyt ja usein yleinen. Kanta arvioidaan vakaaksi, koska sillä ei ole mitään erityisiä uhkia. Se elää erityisesti kuivissa metsissä ja kuivilla savanneilla mutta myös viljelyksillä ja puutarhoissa.

Lintu on päältä harmaanruskea, ja sillä on nähtävissä kulmakarvat. Korvien peitinhöyhenet ovat tummemmat. Lentosulat siivissä ovat tummanruskea ja niissä on vaalea kärki. Pyrstössä on valkoinen kärki ja tumma juova pyrstön alapäässä. Linnun silmät ovat punaiset ja silmäluomissa on ripset. Nokassa oleva erikoinen ontto rakenne on lyhyt ja terävä.

## Lähteet

## Aiheesta muualla
* Birdlife.org
Beskytteren-luokka

**Beskytteren-luokka** oli Tanskan laivaston kahden aluksen muodostama miinalaivaluokka. Alukset olivat aiemmin Yhdysvaltain laivaston keskiraskaita maihinnousualuksia (LSM). Luokan alusten sisaralus oli *[[KDM Hjælperen (A563)|KDM Hjælperen]]*.

## Alukset

## Lähteet
Proteiinidisulfidi-isomeraasi

**Proteiinidisulfidi-isomeraasi** on isomeraaseihin kuuluva entsyymi. Se katalysoi proteiineissa kysteiiniaminohappojen välisten disulfidisidosten muodostumista ja virheellisten disulfidisidosten isomeroimista oikeiksi. Entsyymiä esiintyy niin esi- kuin aitotumaisissakin soluissa ja se on tärkeässä roolissa proteiinien oikeanlaisessa laskostumisessa tertiäärirakenteeksi. Proteiinidisulfidi-isomeraasin EC-numero on EC 5.3.4.1.

## Rakenne ja toiminta
Aitotumaisten eliöiden proteiinidisulfidi-isomeraasi on rakenteeltaan tyypillisesti monomeeri, jonka molekyylimassa on noin 55 kDa. Eliöissä proteiinidisulfidi-isomeraasia esiintyy solujen solulimakalvostossa. Solulimakalvostossa vallitsee hapettavat olosuhteet, jotka ovat suotuisia kysteiiniaminohappojen välisten disulfidisidosten eli rikkisiltojen muodostumiselle. Näiden sidosten muodostuminen on tärkeässä roolissa siinä, miten proteiinit laskostuvat ja muodostavat kolmiulotteissen tertiäärirakenteensa. Proteiinidisulfidi-isomeraasi vaattii koentsyymikseen glutationin, joka ylläpitää entsyymin aktiivisen okhdan kysteiiniaminohapon tioliryhmän vapaassa tiolimuodossa. Lisäksi entsyymillä on sitoutumiskohta glutationireduktaasille.

Proteiinidisulfidi-isomeraasi katalysoi sekä rikkisiltojen muodostumista, että väärien kysteiiniaminohappojen välille muodostuneiden sidosten isomeroimista oikeiksi. Entsyymin aktiivisessa kohdassa on kysteiiniaminohappoja, jotka ovat katalyyttisesti tärkeitä. Ensimmäisessä vaiheessa muodostuu disulfidisidos entsyymin ja jonkin substraattiproteiinin kysteiiniaminohappojen välille. Seuraavassa vaiheessa tämä sidos isomeroidaan siten, että jokin toinen substraatin kysteiiniaminohapoista korvaa entsyymin substraattiproteiinista. Tällöin muodostuu disulfidisidos substraattiproteiinin kahden kysteiiniaminohapon välille ja entsyymi vapautuu. Disulfidisidosten isomeroinnissa mekanismi on samankaltainen ja proteiinidisulfidi-isomeraasi toimii näin ollen niin kutsuttuna saperonina.

## Lähteet
Ben Agathangelou

**Panayiotis ”Ben” Agathangelou** (s. 4. marraskuuta 1971 Hackney, Lontoo) on brittiläinen Haas- Formula 1 -tallin aerodynamiikkajohtaja. Agathangelou on toiminut Haas-tallin aerodynamiikkajohtajana vuodesta 2015 lähtien. Aiemmin hän on työskennellyt muun muassa McLaren, Tyrrell, Jaguar, Red Bull, HRT ja Ferrari -talleissa.

Agathangelou opiskeli ilmailua ja astronautiikkaa Southamptonin yliopistossa.

## Lähteet
Tomi Lehto

**Tomi Petteri Lehto** (s. 4. helmikuuta 1999 Espoo) on suomalainen este- ja kestävyysmatkojen juoksija. Hän edustaa Espoon Tapioita ja hänen valmentajanaan toimii Tommy Ekblom. 

Kalevan kisoista Lehto on saavuttanut pronssia 3 000 metrin estejuoksussa vuonna 2016. Lisäksi hän on ollut viestijuoksun SM-kilpailuissa mukana voittamassa pronssia 4&nbsp;x&nbsp;1&nbsp;500 metrin viestijuoksusta vuonna 2016.

Alle 18-vuotiaiden EM-kilpailuissa 2016 Lehto sijoittui 2&nbsp;000 metrin estejuoksussa neljänneksi ja 3&nbsp;000 metrin juoksussa kuudenneksi.

## Lähteet
Jussi Rautaniemi

**Jussi Rautaniemi** (s. 1984) on suomalainen elokuvaleikkaaja. Hän saanut Jussi-palkinnon parhaasta leikkauksesta elokuvista *[[Hymyilevä mies (elokuva)|Hymyilevä mies]]* (2016), Aalto (2020) ja Hytti nro 6 (2021). Lisäksi hän on ollut ehdokkaana kahdesti, elokuvilla *[[Korso (elokuva)|Korso]]* (2014) ja  *[[Juice (vuoden 2018 elokuva)|Juice]]* (2018). Vuonna 2024 hän voitti Viron EFTA-palkinnon parhaasta leikkaamisesta Rainer Sarnetin Elokuvasta The Invisble Fight.  Islantilaisesta elokuvasta Natatorium hän oli ehdolla Islannin Edda-gaalassa vuonna 2025. Uransa alussa hän leikkasi Jani Volasen kulttisarjan *[[Ihmebantu]]n*, ja yhteistyö jatkui sarjoissa *[[M/S Romantic]]* ja *[[Munkkivuori (televisiosarja)|Munkkivuori]]*.  

Cannesin elokuvajuhlilla Rautaniemen leikkaamista töistä on palkittu *[[Taulukauppiaat]]* Cinefondation-sarjassa vuonna 2010 (pääpalkinto), *[[Hymyilevä mies (elokuva)|Hymyilevä mies]]* Un Certain Regard -sarjassa vuonna 2016 (pääpalkinto), pääkilpasarjassa Teppo Airaksisen lyhytelokuva *Katto* vuonna 2017 ja  Juho Kuosmasen ohjaama Hytti nro 6 pääkilpasarjassa Gran Prix-palkinnolla vuonna  2021. La Semaine de la Critique -sarjassa on lisäksi esitetty Mikko Myllylahden lyhytelokuva *Tiikeri* vuonna 2018 ja *[[Metsurin tarina]]* sai siellä ensi-iltansa vuonna 2022.

Tuotantoyhtiö Bufo sai Suomen Elokuvasäätiön rahoituksen Jussin käsikirjoittamaan ja ohjaamaan lyhytelokuvaan Strive, keväällä 2024. Rautaniemi on työskennellyt muun muassa Juho Kuosmasen, Teppo Airaksisen, Pekka Lehdon ja Virpi Suutarin elokuvissa. Lisäksi hän on leikannut vuosina 2011–2019 yli sadan elokuvan ja televisiosarjan trailerit.

## Lähteet
Barsø-luokka

**Barsø-luokka** oli Tanskan laivaston yhdeksän aluksen muodostama kutteriluokka, jonka alukset otettiin palvelukseen 1969 ja 1973. Alukset poistettiin palveluksesta 2000-luvun alussa.

## Alukset
Aluksissa oli teräsrunko ja alumiiniset kansirakenteet. Ne oli valmistettu Tanskan aluevesien rannikkoalueen valvontaan. Kolme viimeistä alusta poikkesivat muista laajennetun komentosillan osalta.

Vuoden 2004 jälkeen alusten 20 millimetrin tykit vaihdettiin kahteen 12,7 millimetrin raskaisiin konekivääreihin M/01 LvSa.

## Lähteet
Paikkatietokeskus

**Paikkatietokeskus** (, lyh. *FGI*) on Maanmittauslaitoksen tutkimus- ja asiantuntijalaitos, jossa tehdään paikkatietoinfrastruktuureja tukevaa tutkimus- ja kehitystyötä.

Paikkatietokeskuksen päällikkönä on ylijohtaja. Paikkatietokeskuksessa on neljä tutkimusosastoa: geodesia ja geodynamiikka, geoinformatiikka ja kartografia, kaukokartoitus ja fotogrammetria sekä navigointi ja paikannus. Paikkatietokeskuksessa on lisäksi paikkatietoinfrastruktuurin palvelujen osasto. Paikkatietokeskus osana Maanmittauslaitosta kuuluu maa- ja metsätalousministeriön tieto- ja tutkimustoimialan ohjausvastuuseen. Paikkatietokeskuksen päätoimipaikka on Espoossa Otaniemessä.

## Paikkatietokeskuksen tehtävä

Paikkatietokeskuksen tehtävänä on:
# harjoittaa tieteellistä tutkimusta geodesian, paikannuksen, navigoinnin, geoinformatiikan, kartografian, paikkatietotekniikan, fotogrammetrian, laserkeilauksen sekä kaukokartoituksen aloilla;
# huolehtia geodeettisesta, fotogrammetrisesta, laserkeilaukseen liittyvästä ja muusta paikkatietojen metrologiasta;
# suorittaa valtakunnalliset geodeettiset perusmittaukset, ylläpitää geodeettisten ja fotogrammetristen mittausten mittanormaaleja sekä toimia pituuden ja putoamiskiihtyvyyden kansallisena mittanormaalilaboratoriona;
# kehittää ja kokeilla geodesian, paikkatietotekniikan, paikannuksen ja kaukokartoituksen menetelmiä ja laitteita sekä edistää näiden käyttöönottoa;
# tukea paikkatietoinfrastruktuurin ylläpitämistä ja kehittämistä; sekä
# julkaista tietoja tutkimustensa tuloksista ja edistää niiden hyväksikäyttöä.

## Paikkatietokeskuksen historia

Suomen itsenäistyessä 1917 Suomen Maantieteellinen Seura asetti komitean valmistelemaan professori A. Donnerin johdolla ehdotusta Geodeettisen laitoksen perustamiseksi. Komitean ehdotukseen perustuva ehdotus toimitettiin Suomen hallitukselle tammikuussa vuonna 1918, ja hallitus käsitteli sen saman vuoden keväällä. Heinäkuun 5. päivänä vuonna 1918 annettu asetus velvoitti Geodeettisen laitoksen toimittamaan ja johtamaan Suomen kartaston pohjaksi tarvittavia geodeettisia ja astronomisia töitä. Asetusta noudattaen perustettavasta laitoksesta tuli Suomen Senaatin Maatalous-toimituskunnan, siis nykyisen maa- ja metsätalousministeriön edeltäjän, alainen.

Geodeettinen laitoksesta annettu laki kumottiin tammikuun 1 päivänä 2015.. Tästä seurasi, että Maanmittauslaitokselle siirtyivät Geodeettisessa laitoksessa mm. voimassa olevat sitoumukset ja sopimukset sekä niistä johtuvat oikeudet ja velvollisuudet. Paikkatietokeskus muodostettiin samassa yhteydessä yhdeksi Maanmittauslaitoksen yksiköistä ja Maanmittauslaitokselle siirtyivät Geodeettisen laitoksen tehtävät.

## Lähteet

## Aiheesta muualla
* Viralliset sivut
Darren Morgan

**Darren Morgan** (s. 3. toukokuuta 1966 Newport, Wales, Yhdistynyt kuningaskunta) on walesilainen entinen snooker-ammattilainen, joka pelaa nykyisin amatöörinä.

Morgan on saavuttanut kaksi finaalipaikkaa ranking-turnauksissa, Welsh Openissa 1992 ja Asian Openissa 1993.

## Lähteet
* Darren Morgan WorldSnooker.com 

### Viitteet
Michael Holt

**Michael Holt** (s. 7. elokuuta 1978 Nottingham, Englanti, Yhdistynyt kuningaskunta) on englantilainen snooker-ammattilainen.

Holt voitti ensimmäisen ranking-turnauksensa helmikuussa 2020 voitettuaan Snooker Shoot-Out -turnauksen. Finaalissa kukistui Zhou Yuelong. Voitollaan Holt kuittasi 50 000 puntaa, pääsyn kauden 2020/2021 Champion of Champions -turnaukseen, sekä pääsyn kauden 2019/2020 Players Championship -turnaukseen noustuaan yksivuotisrankingissä kuudentoista parhaan joukkoon. Holt on myös voittanut kaksi pientä ranking-turnausta ja hän on saavuttanut yhden finaalipaikan ranking-turnauksessa, Riika Mastersissa. Lisäksi hän on myös saavuttanut välieräpaikan Shainghai Mastersissa ja viisi muuta puolivälieräpaikkaa.

## Lähteet
* Michael Holt WorldSnooker.com 

### Viitteet
FurReal

**FurRealFriends** (FRF) on Hasbron kehittämä tuotesarja elektronisia eläinpehmoja. Hahmoja on isoja sekä pieniä.  Hahmot tunnistaa yleensä jalassa olevasta merkistä jossa lukee FRF ja sen yläpuolella on sydän.
Tunnetuimpia FRF-lemmikkejä ovat mm. luuta noutava koira sekä pienet päätään laskevat ja nostavat eläimet.
Henriikka Könönen

**Henriikka Claudia Könönen** (s. 25. lokakuuta 1997 Oulu) on suomalainen seiväshyppääjä. Hän edustaa Kuivasjärven Auraa ja hänen valmentajinaan toimivat Aulis Kairento ja Uwe Könönen. Kalevan kisoista Könönen on saavuttanut seiväshypyn pronssia vuonna 2016 tuloksella 405. Hänen ennätyksensä on vuonna 2019 hypätty 415.

## Lähteet
Luettelo parhaimpana pidetyistä videopeleistä

Tämä on luettelo **parhaimpina pidetyistä videopeleistä**.

## Kriteerit
Luettelo on muodostettu peleistä, jotka on mainittu parhaiksi seuraavien kolmansien osapuolien julkaisemissa luetteloissa.

## Luettelo

## Metacritic

;Huomioita

## GameRankings

;Huomioita

## Katso myös
* Luettelo parhaiten myyneistä videopeleistä

## Lähteet
Daphne-luokka (vartioalus)

**Daphne-luokka** oli Tanskan laivaston yhdeksän aluksen muodostama vartioalusluokka. Alukset otettiin palvelukseen 1960-luvun alussa ja ne poistettiin palveluksesta 1990-luvun alussa.

## Alukset
Luokan alusten suunnitelmat perustuivat Britannian kuninkaallisen laivaston Ford-luokan suunnitelmiin. Alukset maalattiin aluksi oliivinvihreiksi kuten nopeat vartioveneet, mutta 1980-1984 alukset maalattiin standardin mukaisella laivaston harmaalla.

## Lähteet
Dean DeBlois

**Dean DeBlois** on kanadalainen elokuva- ja lyhytelokuvaohjaaja, joka on tunnettu elokuvistaan *[[Lilo ja Stitch]]* (2002), *[[Näin koulutat lohikäärmeesi]]* (2010), *[[Näin koulutat lohikäärmeesi 2]]* (2014) ja *[[Näin koulutat lohikäärmeesi 3]]* (2019).

## Aiheesta muualla
*
Messelirrisor

**Messelirrisor** on sukupuuttoon kuollut sarvinokkalintujen lahkoon kuuluva lintusuku ja heimon **Messelirrisoridae** ainoa suku. Ne olivat pieniä harjalintumaisia lintuja ja kuuluivat Keski-Eurooppaa keskisellä eoseenikaudella noin 49–37 miljoonaa vuotta sitten hallinneisiin pieniin metsälintuihin.

*Messelirrisorin* fossiilisia jäänteitä on löydetty Messelin kaivoksesta Hessenistä, Saksasta. Messelirrisoridaen jäsenet olivat ensimmäiset nykyisin tunnetut harjalintujen (Upupidae) ja säihkyjien (Phoeniculidae) kehityslinjan edustajat sekä niiden sisarryhmä.

## Lähteet
*Mayr, G. 2000. Tiny hoopoe-like birds from the Middle Eocene of Messel (Germany). *The Auk* 117(4):964-970
*http://cat.inist.fr/?aModele=afficheN&cpsidt=1528405

## Aiheesta muualla
* Kuva yksilöstä. National Geographic.
Saga Kivekäs

**Saga Peace (o.s. Kivekäs)** (s. 6. toukokuuta 1997 Helsinki) on suomalainen seitsenottelija. Hän edustaa Espoon Tapioita ja hänen valmentajanaan toimii Mika Noronen.

Kalevan kisoista Kivekäs on saavuttanut seitsenottelun hopeaa vuonna 2016. Lisäksi hän on saavuttanut sisäratojen SM-kilpailuista hopeaa 60 metrin aitajuoksusta vuonna 2017.

## Henkilökohtaiset ennätykset
* 100 m aidat: 13,60 (Kuortane 10.6.2017)
* Korkeus: 174 (Kuortane 10.6.2017)
* Kuula: 10,92 (Helsinki 27.1.2019)
* 200 m: 25,07  (Kuortane 10.6.2017)
* Pituus: 591 (Joensuu 28.8.2016)
* Keihäs: 39,57 (Oulu 23.7.2016)
* 800 m: 2.20,87 (Espoo 5.12.2018)
* Seitsenottelu: 5525 (Kuortane 10.6.–11.6.2017)

Lähteet

## Lähteet
T. J. Miller

**Todd Joseph Miller**, tunnettu myös lyhenteellä **T. J. Miller** (s. 4. kesäkuuta 1981) on yhdysvaltalainen näyttelijä, jonka läpimurto tapahtui vuonna 2008 elokuvassa *[[Cloverfield]]*. Lisäksi hän on näytellyt muun muassa elokuvissa *[[Big Hero 6]]*, *[[Näin koulutat lohikäärmeesi]]* ja *[[Näin koulutat lohikäärmeesi 2]]*.

Televisiossa Miller on esiintynyt muun muassa *[[Silicon Valley (televisiosarja)|Silicon Valley]]* -televisiosarjassa, jossa hän esitti Erlich Bachmania sarjan neljän ensimmäisen tuotantokauden ajan.

## Lähteet

## Aiheesta muualla
Triton-luokka

**Triton-luokka** oli Tanskan laivaston kolmen aluksen muodostama korvettiluokka, jonka alukset valmistettiin 1955-1957 Italiassa ja ne poistettiin palveluksesta vuoteen 1981 mennessä.

## Alukset
Luokan alukset olivat samanlaisia Italian laivaston Albatros-luokan kanssa. Ne luokiteltiin aluksi sukellusveneentorjunta-aluksiksi ja vuodesta 1954 alkaen korveteiksi. Niiden runkonumerot olivat kuitenkin seurasivat fregattien numerointia.

## Lähteet
*

### Viitteet
Ovdasaš

**Ovdasaš** on saamelaiseen muinaisuskoon kuuluva etiäinen. Se voi ilmaantua joko visuaalisena (näköaistiin liittyvänä) tai auditiivisena (kuuloon tai ääneen liittyvänä) ilmestyksenä. Vaikka ovdasaš voi ilmaantua tunnistettavana yksilönä, yleisempiä ilmestyksiä ovat erilaiset koputukset tai askeleet. Niissä vierailijan identiteetti jää epäselväksi.

Ovdasaš-kohtaamisia ei koettu normaalisti pelottavaksi, mutta joskus niiden uskottiin olevan kuoleman enteitä. Myöhemmässä toissijaisessa perinteessä ovdasaš-hahmot ovat esiintyneet myös shamaanin lähettäminä kummituksina.

## Lähteet
Terrestrinen vertausjärjestelmä

**Terrestrinen vertausjärjestelmä** on kolmiulotteinen vertausjärjestelmä, joka on sidottu Maahan. Terrestrinen vertausjärjestelmä pyörii ja kääntyy Maan mukana avaruudessa. Sen realisaatio on terrestrinen vertauskehys
Pyhän Naumin luostari

**Pyhän Naumin luostari** on ortodoksiluostari Pohjois-Makedoniassa Ohridjärven rannalla lähellä Albanian rajaa. 1500-luvulla rakennettua luostaria laajennettiin kahdella seuraavalla vuosisadalla. Luostari tuhoutui Osmanien valtakunnan aikana. Jäännösten löydyttyä vuonna 1955 luostaria alettiin jälleenrakentamaan. Pyhän Naumin, joka oli yksi seitsemästä ensimmäisen Bulgarian valtakunnan apostolista, jäänteet on haudattu luostarin alle.

## Lähteet

## Aiheesta muualla

* Serbialaiset uhrijuhlat, Seura, 16.11.1938, nro 46, s. 16, Kansalliskirjaston digitaaliset aineistot
Vertausjärjestelmä

**Vertausjärjestelmä** on matemaattisten ja fysikaalisten määritelmien joukko, joiden avulla sijainti on teoreettisesti kuvattavissa.

Määritelmät koostuvat käytettävistä teorioista ja periaatteista. Periaatteet voivat mm. kiinnittää sijainnin kuvaamiseen käytettävät suureet, näiden mittayksiköt, ajanhetket ja joukon vakioita. Vakiot voivat sisältää jonkin toisen vertausjärjestelmän realisoituja arvoja. Määritelmät eivät kuitenkaan sisällä mitattuja havaintoarvoja sijainnista (eli fysikaalisesti realisoi sijaintia). 

Vertausjärjestelmiä ovat esimerkiksi Kansainvälinen terrestrinen vertausjärjestelmä (ITRS) ja Euroopan korkeusvertausjärjestelmä (EVRS). Vertausjärjestelmän realisaatio on vertauskehys. Vertausjärjestelmässä ei (nimityksestään huolimatta) varsinaisesti verrata mitään.
ALROSA (lentoyhtiö)

**ALROSA**  on venäläinen lentoyhtiö. Se lentää reitti- ja tilauslentoja Mirnyin, Lenskin ja Domodedovon lentoasemilta. Vuonna 1992 perustettu yhtiö on kaivosyhtiö ALROSAn tytäryhtiö. Sen aiempi nimi oli **Alrosa Mirny Air Enterprise**.

## Laivasto

Joulukuussa 2020 ALROSAn laivastoon kuului 33 lentokonetta ja helikopteria:

* 3 Antonov An-24RV
* 1 Antonov An-26-100
* 2 Antonov An-38-100
* 2 Boeing 737-700
* 4 Boeing 737-800
* Irkut MC-21-300 (3 tilauksessa)
* 15 Mil Mi-8T
* 1 Mil Mi-8MT
* 1 Mil Mi-26T
* 3 Mil Mi-171
* Suhoi Superjet 100 (2 tilauksessa)

ALROSA oli viimeinen lentoyhtiö, joka käytti kaupallisessa reittiliikenteessä Tupolev Tu-134:ää ja Venäjän viimeinen lentoyhtiö, joka käytti Tu-154:ää. Tu-134 poistui yhtiön laivastosta toukokuussa 2019 ja Tu-154 lokakuussa 2020.

## Kohteet
Huhtikuussa 2017 ALROSA lensi reittilentoja seuraaviin kohteisiin:

* 
** Simferopol
* 
** Anapa
** Habarovsk
** Irkutsk
** Jakutsk
** Jekaterinburg
** Kemerovo
** Krasnodar
** Krasnojarsk

** Lensk
** Mirnyi
** Moskova
** Novosibirsk
** Pietari
** Poljarnyi
** Rostov-na-Donu
** Sotši
** Tomsk
** Ufa
** Ust-Kut

## Lähteet

## Aiheesta muualla

* ALROSAn kotisivu
Jan Kaplicky

**Jan Kaplický** (18. huhtikuuta 1937 Praha – 14. tammikuuta 2009 Praha) oli tšekkiläis-brittiläinen arkkitehti. Hänet tunnettiin orgaanisiin muotoihin perustuvista hätkähdyttävistä rakennuksista, joita hän suunnitteli erityisesti Britanniaan. Hänen tunnetuimpiin rakennuksiinsa kuuluvat Sterling-palkittu Lord’s-krikettistadionin lehdistöaitio (1999) Lontoossa ja vuonna 2003 valmistunut Selfridges-tavaratalo Birminghamissa.

Kaplický valmistui arkkitehdiksi kotikaupungissaan Prahassa, jossa hän työskenteli Prahan kevääseen 1968 saakka. Neuvostomiehityksen aikaan hän pakeni Britanniaan ja sai töitä Richard Rogersin ja Norman Fosterin toimistosta. Vuonna 1979 hän perusti oman arkkitehtuuritoimistonsa nimeltä Future Systems. Siellä hänen läheiseksi työtoverikseen tuli hänen ensimmäinen vaimonsa Amanda Levete.

Vuonna 2007 Kaplický osallistui arkkitehtikilpailuun Tšekin uuden kansalliskirjaston suunnittelusta. Hänen ehdotuksensa voitti, mutta poliitikkojen vastustuksesta ”mustekalaksi” kutsuttua suunnitelmaa ei toteutettu.

## Lähteet

## Aiheesta muualla
Boaššu

**Boaššu** on saamelaisessa perinteessä tarkoittanut kodan kultillista takaovea ja sen ja tulisijan välistä aluetta, joka on ollut pyhä ja sallittu vain miehille.

Boaššussa säilytettiin noitarumpua ja aseita, jotka olivat naisilta kiellettyjä asioita. Boaššun kautta miehet lähtivät metsästämään ja palasivat metsältä sekä kulkivat uhritoimituksiin. Kansanuskon käänteisajattelun mukaan boaššua hallitsi feminiininen Boaššuáhkká-niminen jumaluus. Siihen liittyvästä kultista tiedetään kuitenkin hyvin vähän, eikä siitä ole tietoja kuin läntisiltä saamelaisilta.

Boaššun kautta kulkeminen oli yksi niistä muinaisuskon ilmentymistä, joita lähetyssaarnajat pyrkivät kriminalisoimaan ja muutenkin tyrehdyttämään. Niitä kiinninaulasi erityisesti Kemin Lapissa 1600-luvun puolivälin jälkeen vaikuttanut Gabriel Tuderus. Vaikka boaššun kautta kulkeminen vähitellen saatiin kitketyksi pois ja itse pesäsoppi muodostui patojen ja muiden tavaroitten säilytyspaikaksi, monet saamelaisnaiset pyrkivät vielä pitkään välttämään kodan takaosan kiertämistä.
 
’Boaššu’ tunnettiin sanana lähes kaikilla saamelaiskielten alueilla. Se on lainattu myös Pohjois-Suomen murteisiin muodossa ’posio’, joka on jäänyt käyttöön Posion kunnan nimenä. Boaššu on samaa alkuperää kuin itämerensuomalaisten kielten sana ’pohja’. Se saattaa jopa olla vanha laina itämerensuomalaisilta. Sanaa on pidetty omaperäisenä, mutta joskus sitä on myös epäilty germaaniseksi tai vielä varhaisemmaksi indoiranilaiseksi lainaksi.

## Lähteet
* 

### Viitteet
Greatest Shits

**Greatest Shits** on hardcore punk -yhtye Kohu-63:n kokoelma-albumi, joka julkaistiin vuonna 1996 levymerkillä Kråklund Records.

Albumin kannet on toteuttanut Aki Virtanen.

## Kappaleet
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#

## Lähteet

## Aiheesta muualla
* Finnmusic: Kohu-63 – Greatest Shits
Heikki Hakala (vuorineuvos)

**Heikki Salomon Hakala** (s. 28. lokakuuta 1941 Kurikka) on vuorineuvos ja Metso Oyj:n entinen toimitusjohtaja.
 
Hakala kirjoitti ylioppilaaksi Kurikan lukiosta 1961. Hän valmistui ekonomiksi 1965 ja kauppatieteiden maisteriksi 1971 (Kauppakorkeakoulu). Hän on tekniikan kunniatohtori (Tampereen teknillinen korkeakoulu 1997).

Heikki Hakalan merkittävimmät työpaikat ovat olleet Kymi-Strömbergin talousjohtajana 1980-86, Rauma-Repolan ja Repola-yhtiön varatoimitusjohtajana 1986-1996, Rauma-konsernin toimitusjohtajana 1996-1999 sekä Metso Oyj:n toimitusjohtajana 1999-2000. Sen jälkeen hän on ollut hallitusammattilaisena mm. Metson, Lassila & Tikanojan, Kuusakoski Oy:n ja Altian hallituksissa.

## Lähteet
* http://www.metso.com/reports/2003/su/ar_7_2.shtml 
* Kuka kukin on 2005
Samaa tarinaa

__NOTOC__
**Samaa tarinaa** on punkyhtye Tryerin kolmas studioalbumi. Se julkaistiin 17. maaliskuuta 2017 levymerkillä Soit se Silti.

Albumilta julkaistiin singlenä kappale ”Jos jään sinusta jälkeen” 17. helmikuuta 2017.

## Kappaleet
Kaikki kappaleet säveltänyt Tryer ja sanoittanut Jussi Kahola.

#
#
#
#
#
#
#
#
#
#
#
#
#

## Kokoonpano
* Jussi Kahola – laulu, kitara, tuottaja
* Tuomas Mikola – kitara, laulu
* Vesa Ahonen – basso, laulu, tuottaja
* Jonne Haapa-aho – rummut

### Tuotanto
* Antti Loponen – tuottaja, äänittäjä, miksaaja, muut instrumentit
* Samu Oittinen – masteroija
* Ville Angervuori – kansikuva, yhtyekuvat

## Lähteet

## Aiheesta muualla
* ''Samaa tarinaa'' @ bandcamp.com